‎(ซีรีส์สารคดีจาก NETFLIX)
‎ที่บ้านในแอฟริกาใต้
‎คายาและพวกพี่ๆ มีชีวิตอย่างไม่ต้องกังวล
‎เพราะการอุทิศตัวอย่างเสียสละของผู้เป็นแม่
‎พวกมันจึงเติบโตรวดเร็ว
‎แต่คายาผู้อ่อนโยนลำบากกับการเข้าไปดูดนม
‎พี่ชายที่แข็งแรงกว่าของเธอ ‎ได้ส่วนแบ่งที่มากกว่าไป
‎และตอนนี้นมแม่ก็กำลังจะหมด
‎หลังจากไม่มีอาหารมาห้าวัน ‎เธอต้องทำสิ่งที่ไม่มีแม่ตัวไหนอยากทำ
‎คือทิ้งลูกไว้ลำพังเพื่อไปหาอาหาร
‎ลูกสิงโตครึ่งหนึ่งมักอยู่ไม่รอดจนถึงวันเกิดปีแรก
‎ไม่มีเดิมพันไหนสูงไปกว่านี้
‎สำหรับทารกแห่งป่า
‎การถูกทิ้งให้อยู่รังลำพัง
‎คือหนึ่งในความท้าทายที่น่ากลัวที่สุด
‎(นามิเบีย ‎ชายฝั่งโครงกระดูก)
‎บนชายฝั่งที่โล่งแล้งแห่งนี้
‎มันยากที่จะหาที่หลบภัย
‎สำหรับหนูน้อยทาโบ
‎การจะเติบโตบนทะเลทรายแห่งนี้ ‎เป็นเรื่องโหดหิน
‎เมื่อพายุทรายเข้าจู่โจม ‎ทุกตัวในอาณานิคมหมอบต่ำ
‎สิ่งที่ทาโบอายุสามสัปดาห์กับแม่ทำได้
‎คือรอจนมันสงบด้วยกัน
‎ในที่สุด…
‎ก็มีสันติสุขบ้าง
‎ทาโบต้องการเพียงแม่ของเขา
‎เธอเป็นโลกทั้งใบของเขา
‎และผู้พิทักษ์คนเดียวของเขา
‎แต่เขาไม่อาจเรียกร้องการดูแลที่มากเกินไป
‎ทาโบโตเร็ว และเพื่อให้ได้ปัจจัยที่เขาต้องการ
‎แม่ของเขาต้องออกหาอาหารในทะเลนานขึ้น
‎เขาอยากจะไปกับเธอ
‎แต่กว่าขนของเขาจะมีพัฒนาการจนกันน้ำได้ ‎ต้องรออีกสิบสัปดาห์
‎การจะตามไปมันไม่ฉลาดเลย
‎มันอันตรายที่ตอนนี้ขนของเขาซับน้ำ
‎เขาจึงเสี่ยงที่จะจม
‎แม่ของเขามาช่วย
‎แต่เธออยู่กับเขาไม่ได้
‎เขาเหนื่อย แต่ก็ปลอดภัย
‎ตอนนี้ทะเลอยู่เหนือขีดจำกัด
‎เมื่อต้องแยกกับแม่
‎เขาต้องดูแลตัวเองเป็นเวลาหนึ่งสัปดาห์
‎เพราะครอบครัวไม่เอาใจใส่เขา
‎เขาจึงอยู่ลำพัง
‎(แอฟริกาใต้ ‎อึมพูมาลังกา)
‎เมื่อซุกซ่อนตัวอยู่ในที่ที่แม่ปล่อยทิ้งไว้
‎คายาและพี่ชายปลอดภัยจากอันตราย
‎หินโผล่เป็นที่ซ่อนที่สุดเหมาะเจาะ
‎และเป็นสนามเด็กเล่น
‎หลังจากอยู่ตามลำพังหนึ่งคืน ลูกสิงโตก็เบื่อหน่าย
‎พี่ชายนักผจญภัยของคายาไม่อยู่นิ่งเฉย
‎พวกมันสืบเสาะค้นหาทุกซอกมุม ‎ของบ้านหินของพวกมัน
‎แต่คายาตัวน้อยขาดพละกำลังที่จะร่วมด้วย
‎ตราบใดที่ลูกสิงโตอยู่ด้วยกันใกล้รัง ‎พวกมันจะปลอดภัย
‎พี่ชายของคายาวิ่งวนรอบตัวเธอ
‎แต่ไม่ใช่เพื่อความสนุกเท่านั้น ‎พวกมันกำลังพัฒนาทักษะการล่า
‎คายาชอบดูพี่ๆ ของเธอจากด้านข้างมากกว่า
‎นักล่าที่ดีต้องฝึกฝนวิธีเลือกเหยื่อ…
‎การย่องเข้าหา…
‎และจู่โจมเมื่อถึงเวลา
‎ถึงจะเป็นวัยเริ่มต้น แต่ด้วยการฝึกฝนที่เพียงพอ
‎วันหนึ่งพวกมันจะพร้อมล้มควาย
‎แต่ถ้าคายาไม่ร่วมด้วย ‎เธอไม่มีวันชำนาญทักษะการล่าได้
‎และตอนนี้ความมั่นใจล้นเหลือของพวกพี่ชาย
‎นำพวกมันห่างไกลไปจากความปลอดภัยของรัง
‎คายาต้องเลือกว่าจะอยู่รังตามลำพัง…
‎หรือตามพี่ๆ ไป
‎และเธอก็เลือก
‎แต่มันเป็นการตัดสินใจที่ไม่เข้าท่า
‎ตอนนี้เมื่ออยู่ห่างจากรัง
‎พี่ชายผู้มุทะลุของเธอนำทั้งหมดไปสู่อันตราย
‎พวกมันมุ่งเข้าสู่เส้นทาง ‎ของเสือดาวตัวผู้ที่ทรงพลัง
‎เสือดาวนั้นชิงชังสิงโต
‎และถ้ามันเจอลูกสิงโตเข้าล่ะก็ มันจะฆ่าทิ้ง
‎โดยสัญชาตญาณ พวกมันรู้วิธีหลบซ่อนตัว
‎พวกมันโชคดี
‎เจ้าเสือดาวมัวไขว้เขวอยู่กับการทำอาณาเขต
‎เกือบไป แต่มันจะกลับมาอีกแน่
‎การออกจากรังยังส่งผลต่อลูกสิงโตอีกอย่าง
‎ตอนนี้พวกมันหลงทาง
‎พวกมันต้องการแม่อย่างมาก
‎เมื่อไร้แม่ พวกมันจะต้องอยู่ตามลำพังทั้งคืน
‎ในที่เปิดโล่งและไร้การป้องกัน
‎ขณะที่ราตรีนำอันตรายมาให้ลูกสัตว์บางตัว…
‎สำหรับบางตัว ความมืดเป็นที่กำบังชั้นเลิศ
‎(นามิเบีย ‎ออทโจซอนด์จูพา)
‎ในทุ่งสะวันนาใต้แสงจันทร์
‎จอมปลวกคือสิ่งที่ปิดซ่อนบ้านใต้ดิน
‎ของสิ่งมีชีวิตที่แสนพิเศษอย่างยิ่ง
‎แม้จะเร้นตัวอย่างดี
‎แต่มันคือหนึ่งในสัตว์ที่ถูกลักลอบค้ามากที่สุดในโลก
‎มากถึงขนาดที่นักล่าต้องตามรอยทุกๆ ตัวที่พบ
‎สัตว์แรกเกิดสุดเลอค่าที่ขี่หลังแม่อยู่
‎คือลูกตัวนิ่มเท็มมิงก์
‎มาเทนกูกับแม่ของเขามีภารกิจสำคัญ
‎นั่นคือการหาบ้านใหม่
‎แม่เก็บเขาไว้ใกล้ตัว ‎เขาจะได้ไม่เตร็ดเตร่ออกไป
‎เธอพาเขาย้ายบ้านแทบทุกคืนเพื่อซ่อนเขาเอาไว้
‎และมันมีเหตุผล
‎ถึงแม้จะมีเกล็ดป้องกัน
‎ลูกเล็กอย่างมาเทนกูก็เป็นตัวเลือก ‎ที่หวานหมูสำหรับไฮยีนาและเสือดาว
‎แม่ของเขาไม่ขุดโพรง
‎แต่เธอจะคอยค้นหาบ้านว่างสำหรับอยู่อาศัยแทน
‎แต่การจะหาโพรงว่างนั้นพูดง่ายทำยาก
‎การอยู่ร่วมกับเม่นที่เต็มไปด้วยหนาม ‎ไม่ใช่เรื่องน่าอภิรมย์
‎บางทีจะดีกว่าถ้าหาโพรงอื่น
‎ไม่ มีเจ้าของแล้ว
‎ในที่สุด
‎แม่ของมาเทนกูเจอที่ที่เหมาะให้พวกมันพักผ่อน
‎ถ้าเขายั้งความอยาก ‎ออกไปเตร็ดเตร่ของตัวเองได้
‎กลับมาที่ชายฝั่งนามิเบีย
‎ทาโบอยู่บ้านตามลำพังมา 24 ชั่วโมงแล้ว
‎และเขายังคงเฝ้ารอแม่กลับบ้าน
‎บนชายหาด ‎เขาตกเป็นเป้าได้ง่ายเมื่ออยู่ตัวเดียว
‎และการคบเพื่อนอาจช่วยชีวิตเขาได้
‎เขาให้แม่ๆ ตัวอื่นช่วยดูแลไม่ได้
‎แต่เขาไม่ใช่ลูกแมวน้ำตัวเดียวที่ต้องอยู่ตามลำพัง
‎เพื่อความปลอดภัย ‎ทารกเหล่านี้จะตั้งศูนย์อนุบาลขึ้น
‎และทาโบจะมีโอกาสรอดมากที่สุด ‎เมื่อเข้าร่วมกับพวกมัน
‎แต่ก่อนอื่นเขาต้องชนะใจตัวอื่นๆ ก่อน
‎กฎการเข้ากลุ่มเหมือนจะยากกว่าที่เขาคิดไว้
‎แต่ทาโบยืนหยัดกระทั่งได้เข้าร่วมกลุ่มลูกแมวน้ำ
‎เขาเจอคู่หูคู่ลุย
‎สถานการณ์ของทาโบเริ่มจะดีขึ้น
‎ก็แค่ชั่วคราว
‎ด้วยความตื่นเต้น ‎เพื่อนใหม่คู่นี้เตร็ดเตร่ห่างออกไป
‎จากกลุ่มที่ป้องกันภัย
‎และพวกมันก็ดึงดูดความสนใจ
‎จิ้งจอกหลังดำมาที่นี่เพื่อฉกตัวลูกแมวน้ำแสนอร่อย
‎ลูกแมวน้ำที่อยู่กับแม่มีแม่คอยสู้เพื่อปกป้อง
‎โอกาสรอดของทาโบและเพื่อนในตอนนี้
‎คือการกลับสู่ศูนย์อนุบาล กลับเข้าไปอยู่กับฝูง
‎เขาเสียเพื่อนไป
‎ทาโบอยู่ตามลำพัง ไม่มีใครช่วยเขาได้แล้ว
‎ทาโบค้นพบความกล้า ‎และใช้มันช่วยชีวิตตัวเองเอาไว้
‎แม้จะอายุยังน้อย
‎แต่ลูกแมวน้ำตัวนี้ก็ผ่าน ‎บททดสอบสำคัญแรกในการเอาตัวรอด
‎ในช่วง 12 เดือนจากนี้ ‎ทาโบจะได้เรียนรู้บทเรียนอีกมากมาย
‎เพื่อเตรียมพร้อมสำหรับชีวิตในทะเล
‎แต่เขาได้แสดงถึงจิตวิญญาณนักสู้ซึ่งจำเป็น
‎ต่อการพิชิตอุปสรรคชีวิตให้เห็นแล้ว
‎ไกลออกไปที่บนบก
‎มาเทนกูและแม่ใช้เวลาส่วนใหญ่ของวัน ‎ซ่อนตัวอยู่ใต้ดิน
‎แต่มาเทนกูเริ่มกระสับกระส่าย ‎เพราะเบื่อที่จะนอนและหิว
‎เขาออกไป
‎โลกเหนือพื้นดินมีอะไรให้ทำมากมาย
‎กระรอกดินกำลังเพลิดเพลินกับมื้อเย็น…
‎พร้อมกันก็เฝ้าระมัดระวังแขกผู้ไม่ได้รับเชิญ
‎แต่ไฮยีนาสีน้ำตาลเพศเมียตัวนี้ ‎ไม่ได้สนใจกระรอก
‎มันได้กลิ่นฉุนของตัวนิ่ม
‎และกลิ่นก็นำมันมายังโพรงนี้
‎ขณะที่แม่หลับ
‎มาเทนกูย่องออกไปลิ้มรสอิสรภาพครั้งแรก
‎แต่เจ้าไฮยีนาดวงไม่ดี
‎มันไปผิดรัง
‎แม่ผู้แสนฉลาดของมาเทนกูคิดถูก ‎ที่สลับโพรงเมื่อคืนก่อน
‎และย้ายเขาไปไกลจากอันตราย
‎บัดนี้ เมื่อได้ออกมาข้างนอกตามลำพังครั้งแรก
‎เขาคันคะเยออยากสำรวจโลกภายนอกอันยิ่งใหญ่
‎เหมือนตัวนิ่มทั่วไป มาเทนกูสายตาแย่
‎แต่มันได้รับการชดเชยด้วยจมูกรับกลิ่นชั้นเยี่ยม
‎และเพียงไม่นาน เขาก็ได้กลิ่นอาหารโปรด
‎มด
‎มาเทนกูมีเครื่องมือชั้นยอด ‎ในการเข้าถึงตัวพวกมัน
‎นั่นคือลิ้นยาวที่เหนียวหนึบ
‎มันยาวถึงครึ่งหนึ่งของขนาดลำตัว
‎และสามารถดูดมดนับพันตัวได้ในคราวเดียว
‎การออกมาข้างนอกตามลำพังครั้งแรก
‎ทำให้มาเทนกูได้กินอาหารมื้อแรก ‎โดยไม่ต้องพึ่งพาแม่
‎มันเป็นหลักไมล์เล็กๆ
‎แต่เป็นก้าวอันยิ่งใหญ่บนเส้นทางสู่อิสรภาพ ‎สำหรับทารกผู้แสนพิเศษตัวนี้
‎วันใหม่ในแอฟริกาใต้
‎สัตว์กินหญ้าแห่งสะวันนา ‎ใช้ประโยชน์จากอากาศเย็นยามเช้า
‎แต่พวกมันไม่ได้อยู่ลำพัง
‎แม่ของคายาซุ่มเตรียมจู่โจมอย่างดี
‎ลูกๆ ของเธอหวังพึ่งเธอในการสังหารครั้งนี้
‎เมื่อขาดฝูงคอยช่วย เธอต้องจดจ่อสมาธิทั้งหมด
‎เธอต้องเข้าไปให้ถึงระยะจู่โจม
‎การล่าตามลำพังมันยาก…
‎และความพยายามของเธอก็ไม่ได้รับผลตอบแทน
‎ตอนนี้เธอต้องกลับไปหาลูกๆ มือเปล่า
‎เมื่อกลับมาถึงรัง ‎เธอสัมผัสได้ว่ามีบางอย่างผิดปกติ
‎เธอหาลูกๆ ไม่เจอ
‎และในบริเวณก็มีกลิ่นเสือดาวเข้มข้น
‎เสียงร้องของเธอกระวนกระวายมากขึ้นเรื่อยๆ
‎หลังผ่านคืนอันตรายมาได้ในที่อยู่ชั่วคราว
‎พวกพี่ชายมีความสุขล้นที่ได้เจอแม่
‎แต่คายาไม่ได้มาด้วย
‎แม่ของเธออยากเจอลูกสาวตัวเดียวใจจะขาด
‎เมื่อหลงอยู่กลางป่าตามลำพัง
‎คายาต้องหาครอบครัวของเธอให้เจอ
‎ก่อนที่จะพบอันตรายจากยามราตรี
‎คำบรรยายโดย วรพล ถาวรวรานนท์